རྒྱུ་ལྔ་བ་བྱ་བ་ལ་བརྩོན་པ་ནི་དང་པོ་གསོ་དཔྱད་ཀྱི་གཞུང་ལུགས་མཐའ་དག་གི་རྒྱུ་དང་རྩ་བའམ་རྨང་གཞི་ལྟ་བུ་ནི་བརྡ་སྤྲོད་རིག་པའི་གནས་འདི་ལ་སྦྱངས་བ་མཐར་ཕྱིན་པ་བྱེད་པ་ནི་རྒྱུ་ལ་བསླབ་པ་དང་།གཉིས་པ་སློབ་དཔོན་མཚན་ཉིད་དང་ལྡན་པ་བསྟེན་པ་ནི་རྐྱེན་བཙལ་བ་དང་།གསུམ་པ་རང་དང་ལས་རིགས་མཐུན་པའི་ཡ་རབས་ཀྱི་གྲོགས་དང་སྡེབ་པ་ནི་གྲོགས་ལ་བརྩོན་པ་དང་།བཞི་བ་བློ་དང་རིག་གཞུང་དང་སྤྱོད་པ་གསུམ་ཀ་དབྱེར་དུ་འདྲེས་ནས་ནད་པའི་དོན་ཁོ་ན་བྱེད་པ་ནི་གོམས་པ་མཐར་དབྱུང་བ་དང་།ལྔ་བ་ནད་པ་དེའི་དོན་དུ་ཕྱི་བཤོལ་དང་བྱ་བ་གཞན་གྱིས་བར་མ་ཆོད་པར་རྩེ་གཅིག་ཏུ་སྒྲུབ་པ་ནི་གཞན་གྱི་བྱ་བ་ལ་བརྩོན་པ་ཞེས་སྨན་པ་རང་གཞན་གྱི་བྱ་བ་ལ་བརྩོན་པའོ།